Den Nord-Cimbriske Tilskuer, 1836-06-21
Politiske Nyheder. Spanien. Alle Correspondents=Efterretninger fra Madrid af 4de Juni ere enige i, at skildre Spaniens Stilling som meget kritisk, hvilket ogsaa kan sees deraf, at ved det aldeles udtømte Skatkammer, tør ingen Mand af Betydning vove at overtage Finants=Ministeriet. Solarte har reent ud afslaaet det, endskjøndt Dronningen selv i denne Anledning havde tilskrevet ham; senere hen have Hr. Gargolli og Remisa nægtet at modtage samme. General Cordova beskjæftiger sig imidlertid med Forberedelser til den af ham saa længselsfuld ønskede Premierminister post, og spinder Jntriguer der vist intet have at gjøre med hans forladte Hærs Nødvendigheder. Man meddeler ham ellers nu det Spottenavn af duque los Alondras eller Lærkehertugen, som Følge af en pralende Bulletin, hvori han sagde, at hans Tropper vare stegne høiere, end Ørnen. Jmidlertid have Dronningens Tropper i Nedre Arragonien lidt et beskjemmende Nederlag ved Banon, hvor 850 Md. af Carlisterne ere tagne tilfange, og 13 fangne Officerer ligefrem skudte, de Christinos General Oberst Valde skal med Nød og Reppe være undkommen. Fra Malaga lyde de seneste Beretninger ikke gunstig for de Christinos, og fra sidstnævnte Sted venter man flere Adresser til det opløste Procuradoreskammer, fordi dette takkes for dets Votum, hvori det yttrer sin Mistroe til det nye Ministerium, som imidlertid vedbliver at afsætte en Embedsmand efter den Anden, og gjør derved Pluraliteten alt mere og meere misfornøiet. Fra den brittiske Legions Hovedqvarteer, har man nu officielle Beretninger fra General Evans om Fægtningerne og Carlisternes Angreb paa Engelændernes faste Stilling den 31te Mai og 6te Juni ved St. Sebastian og Passages. Den carlistiske Overgeneral Egnia havde pralet af, at alle de Engelændere, der ikke bleve dræbte, skulle drives ind i St. Sebastian. Men Resultatet, af begge Angreb, har været det skammeligste Nederlag for Carlisterne. Den 31te Mai bleve de forfulgte, lige til deres Stillings første Barricade ved Hernani, der gjorde de brittiske Tirailleurs Holdt, og droge sig først tilbage, efterat de havde ødelagt Barricaden. Tabet paa denne Dag var paa begge Sider ikke betydeligt, dog havde Carlisterne i død og 5 saarede Officerer. Mere betydelig var Fægtningen den 6te Juni, da Carlisternes Angreb begyndte om Morgenen, og blev først afslaaet om Middagen. 3 af Legionens Poster bleve i Begyndelsen drevne tilbage, og maatte efter igjen at have indtaget deres Stilling flere Gange vige. Paa samme Tid at dette Angreb skeede paa den venstre, Flanke, blev ogsaa Legionens høire Fløi angreben, men General Chichester og Oberst v. Halen understyttet af de engelske Marinesoldater, afviste alle Fiendens Forsøg. Den engelske Commandeur Lord Hay og den spanske Admiral Ri berg bidroge ved en vel vedligeholdt Jld fra Skibene til Fiendens Nederlag, Carlisternes Tab skal denne Dag have været betydeligt, Legionen, tabte 200 Md. Døde og Saarede. Den Uvirksenhed den spanske Armees Hovedcorps iagttager ved Vittoria, har givet Fienden Leilighed til at vende alle dens Stridskræfter modos." Bladet Sentinelle des Pyrenies anslaaer Carlisternes Angrebs-Colonne til 13 Batailloner, Privatbreve derimod til 7000 Md., og Engelænderne derimod til 8000 Md. Det hedder at Carlisterne igjen den 8de skulle have foretaget et Angreb, og at en levende Fægtning denne Dag havde atter fundet Sted ved St. Sebastian.